П Р О Т О К О Л    № 41

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

26.11.2013 г., вторник

Днес, 26.11.2013 г., вторник, от 13.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ: 		КАЛИН КАЛПАКЧИЕВ
ЗАМ.-ПРЕДСЕДАТЕЛ:	ЕЛКА АТАНАСОВА
ЧЛЕНОВЕ:			ГАЛИНА КАРАГЬОЗОВА - отсъства
					КАМЕН ИВАНОВ - отсъства
					МАРИЯ КУЗМАНОВА
			МИЛКА ИТОВА - отсъства
					РУМЕН БОЕВ
					РУМЕН ГЕОРГИЕВ
					ЮЛИАНА КОЛЕВА

На заседанието присъства и експертният сътрудник към комисията Румен Митев – главен експерт „Съдебна статистика”.

След разисквания по обявения дневен ред и допълнително постъпили материали
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Включва към дневния ред следните допълнителни точки:
- Писмо от заместник-председателя на Военен съд – гр. Плевен във връзка с възникващи въпроси при преструктуриране на органите на военното правораздаване, обсъдено и прието от КАОСНОСВ по Протокол № 39/12.11.2013 г., т. 2. – като точка 6 от дневния ред.
- Извлечение от Протокол № 46/21.11.2013 г. от заседание на ВСС за приемане на Анализ на практиката и подходите при оценка на натовареността на магистратите, възприети от страните-членки на Съвета на Европа – като точка 7 от дневния ред.

ПО ДНЕВНИЯ РЕД

1. ОТНОСНО: Проект на решение в изпълнение на решението на ВСС по точки 1.1 и 1.2 по Протокол № 44/13.11.2013 г. относно преструктуриране на органите на военното правораздаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. ПРИЕМА изготвения Проект на Предложение до Висшия съдебен съвет за вземане на решение за закриване на военни органи на съдебната власт.
1.2. ИЗПРАЩА проекта по т. 1.1 на заместник министър-председателя и министър на правосъдието и на министъра на отбраната, за даване на становище съгласно чл. 30, ал. 1, т. 2 от Закона за съдебната власт.

2. ОТНОСНО: Извлечение от протокол № 45/20.11.2013 г. на Комисия „Бюджет и финанси” на ВСС относно преструктуриране на военните съдилища и прокуратури.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. ПРИЕМА за сведение решението на Комисия „Бюджет и финанси” по т. 62 от Протокол № 45/20.11.2013 г.
2.2. ПРЕПОРЪЧВА на Комисия „Бюджет и финанси” да изготви и оформи взетото решение в съответствие с изискванията на решението на ВСС по Протокол № 44 от 13.11.2013 г., като проект за решение на ВСС.
2.3. ИЗПРАЩА на Комисия „Бюджет и финанси” решението по т. 2.2 за изпълнение.

3. ОТНОСНО: Обсъждане на доклади за проведени срещи на представители на комисията с магистрати от апелативни райони в Пловдив – на 04.1..2013 г., в Бургас – на 05.11.2013 г., както и от срещата, която ще бъде проведена на 22.011.2013 г. с магистрати от Софийски апелативен район.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Отлага точката за следващото заседание на комисията.

4. ОТНОСНО: Определяне на състав на работна група за изготвяне на проект за нови (актуализирани) шифри (кодове) и индекси за наказателните дела.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. ОПРЕДЕЛЯ работна група в състав:
- Павлина Панова –зам.-председател на ВКС и председател на Наказателно отделение;
- Капка Костова – съдия в Наказателно отделение на ВКС
- Илина Чобанова – съдебен помощник в Наказателно отделение на ВКС;
- Миглена Тянкова – председател на Окръжен съд Хасково;
- Петя Шишкова – зам.-председател на Апелативен съд София;
- Анелия Щерева – и.ф.зам.-председател на Софийски районен съд.
- Калин Калпакчиев – член на ВСС и председател на КАОСНОСВ.
4.2. ВЪЗЛАГА на работната група по т.4.1 да изработи проект на нови шифри /кодове/ на наказателните дела за целите на съдебната статистика.
4.3. ПРЕДЛАГА на членовете на КАОСНОСВ – членове на КПКИТС, да предоставят на комисията изработения проект на нови индекси за наказателните дела, с оглед съгласуването им със съдиите от Работната група за изготвяне на средносрочна стратегия за човешките ресурси в съдебната система.

5. ОТНОСНО: Писмо от Гражданско сдружение „Инициативен комитет в защита на Районен съд гр. Чепеларе” (вх. № 97-00-379/20.11.2013 г.).
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ПРИЕМА за сведение писмото и го прилага към другите материали по темата. При необходимост комисията ще има предвид заявената в писмото готовност за сътрудничество при обсъждане на цялостната промяна на съдебната карта на страната.

6. ОТНОСНО: Писмо от зам.-председателя на Военен съд – гр. Плевен във връзка с възникващи въпроси при преструктуриране на органите на военното правораздаване, обсъдено и прието от КАОСНОСВ по Протокол № 39/12.11.2013 г. (вх. № 11-05-070/25.11.2013)

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Във връзка с решението на ВСС по точки 1.4, 1.5 и 1.6 от Протокол № 44 от 13.11.2013 г., ИЗПРАЩА писмото от заместник-председателя на Военен съд – гр. Плевен на Комисия „Съдебна администрация” и Комисия „Бюджет и финанси”, по компетентност.

7. ОТНОСНО: Извлечение от Протокол № 46/21.11.2013 г. от заседание на ВСС за приемане на Анализ на практиката и подходите при оценка на натовареността на магистратите, възприети от страните-членки на Съвета на Европа

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

ВЪЗЛАГА на директора на дирекция „Информационни технологии” в администрацията на ВСС да публикува на интернет страницата на комисията в сайта на ВСС анализа, приет от ВСС с решение по т. 3(допълнителна) по Протокол № 46/21.11.2013 г.

ПРЕДСЕДАТЕЛ
НА КОМИСИЯТА: / п /
КАЛИН КАЛПАКЧИЕВ